Document ID: 31999R2754

ΚΑΝΟΝΙΣΜΟΣ (ΕΚ) αριθ. 2754/1999 ΤΗΣ ΕΠΙΤΡΟΠΗΣ
της 22ας Δεκεμβρίου 1999
για την τροποποίηση του κανονισμού (ΕΚ) αριθ. 822/1999 για την πώληση, με τιμή που καθορίζεται κατ' αποκοπή εκ των προτέρων, βοείου κρέατος που κατέχεται από ορισμένους οργανισμούς παρέμβασης για να μεταποιηθεί στην Κοινότητα με σκοπό την επισιτιστική βοήθεια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1633/98(2), και ιδίως το άρθρο 7 παράγραφος 3 και το άρθρο 9 παράγραφος 2,
Εκτιμώντας τα ακόλουθα:
(1) ο κανονισμός (ΕΚ) αριθ. 822/1999 της Επιτροπής, της 20ής Απριλίου 1999, για την πώληση, με τιμή που καθορίζεται κατ' αποκοπή εκ των προτέρων, βοείου κρέατος που κατέχεται από ορισμένους οργανισμούς παρέμβασης για να μεταποιηθεί στην Κοινότητα με σκοπό την επισιτιστική βοήθεια(3) προβλέπει την πώληση προϊόντων παρέμβασης με σκοπό την επισιτιστική βοήθεια· η φιλανθρωπική οργάνωση γαι την οποία προορίζονταν τα μεταποιημένα προϊόντα εξέφρασε την πρόθεσή της να διανείμει τα προϊόντα σε ορισμένες τρίτες χώρες· δυσκολίες σε τοπικό επίπεδο εμπόδισαν, ωστόσο, μέχρι σήμερα την εν λόγω διανομή· προκειμένου να δοθεί ο αναγκαίος χρόνος ώστε να υπερνικνηθούν οι εν λόγω δυσκολίες, πρέπει να παραταθεί η περίοδος ισχύος των αδειών εξαγωγής για τα εν λόγω εμπορεύματα·
(2) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΚ) αριθ. 822/1999, στο άρθρο 5 προστίθεται η ακόλουθη παράγραφος 4: "4. Κατά παρέκκλιση του άρθρου 8 παράγραφος 1 του κανονισμού (ΕΚ) αριθ. 1445/95 της Επιτροπής(4), η περίοδος ισχύος για τις άδειες εξαγωγής που εκδίδονται για προϊόντα που παρήχθησαν σύμφωνα με τον εν λόγω κανονισμό είναι δώδεκα μήνες από την ημερομηνία έκδοσης, κατά την έννοια του άρθρου 21 παράγραφος 2 του κανονισμού (ΕΟΚ) αριθ. 3719/88 της Επιτροπής(5)."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 22 Απριλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1999.

Labels: 3
17
5